# data[].attributes.attachment_link.readable_text
En syngende mand med guitar har skabt røre på den helt rigtige måde på plejehjemmet Vibedal i Thisted.

Jens Anderson-Ingstrup er nemlig musikterapeut og forsker i, hvordan musikken hjælper mennesker ramt af demens.

- De her mennesker har arbejdet et helt liv på at skabe det samfund, som jeg nyder godt af i dag. Derfor fortjener de også at få højnet deres livskvalitet den sidste tid. De er stadig mennesker inde bag den frygtelige sygdom, siger Jens Anderson-Ingstrup.

Hvad er demens?

I tre programmer med titlen "Lyden af liv" på TV MIDTVEST kan seerne følge hans arbejde med en gruppe plejehjemsbeboere. Vores hjerne er nemlig noget helt særligt. Systemerne i hjernen, som vi bruger til musik, er nemlig bevaret meget langt henne i et demensforløb.

Det er derfor vi ser, at demente, som ellers er sygnet hen, pludselig kan synge og følge rytmen. Som demensramte Else Larsen gør det i første afsnit, hvor hun går fra at ligge med hovedet helt nede på bordet foran sig til at smile stort og rokke med på sangene.

Jens har det håb, at alle plejehjem begynder at arbejde mere målrettet og struktureret med musik.

Du kan se de tre afsnit af Lyden af liv på tvmidtvest.dk ved at klikke her. Serien sendes også på TV MIDTVEST tirsdag, onsdag og torsdag i 19.30-udsendelsen. Du kan få en forsmag på serien i klippet øverst.

# data[].attributes.attachment_link.title
Se øjeblikket, hvor musikken vækker demente Else

# data[].attributes.attachment_link.description
En syngende mand med guitar har skabt røre på den helt rigtige måde på plejehjemmet Vibedal i Thisted. Jens Anderson-Ingstrup er nemlig musikterapeut og forsker i, hvordan musikken hjælper mennesker ramt af demens. - De her mennesker har arbejdet et helt liv på at skabe det samfund, som jeg nyder godt af i dag.